
Parlamentul  României

Camera  Deputaţilor
Comisia pentru sănătate                                        Comisia pentru muncă
             şi familie
                                                        şi protecţie socială

Nr.28/190/ 18.04.2007                                               Nr.27/179/ 18.04.2007
RAPORT   COMUN
asupra propunerii legislative pentru modificarea şi completarea art.385 din Legea nr.95/2006 privind reforma în domeniul sănătăţii (PlX 861/2006), asupra propunerii legislative pentru modificarea şi completarea Legii nr.95/2006 privind reforma în domeniul sănătăţii (PlX 860/2006), asupra  propunerii legislative pentru modificarea art.385, alin.(1) şi (7) din Legea nr.95/2006 privind reforma în domeniul sănătăţii (PlX 875/2006) şi asupra propunerii legislative privind modificarea şi completarea Legii nr.95/2006 privind reforma în domeniul sănătăţii (PlX 877/2006)
1. Cu adresele  nr.Pl-X  861, Pl-X 860, Pl-X 875 şi Pl-X 877  din 13 noiembrie 2006, Comisia pentru sănătate şi familie şi Comisia pentru muncă şi protecţie socială au fost sesizate cu dezbaterea , în fond,  a propunerii legislative pentru modificarea şi completarea art.385 din Legea nr.95/2006 privind reforma în domeniul sănătăţii (PlX 861/2006), a propunerii legislative pentru modificarea şi completarea Legii nr.95/2006 privind reforma în domeniul sănătăţii (PlX 860/2006), a  propunerii legislative pentru modificarea art.385, alin.(1) şi (7) din Legea nr.95/2006 privind reforma în domeniul sănătăţii (PlX 875/2006) şi a propunerii legislative privind modificarea şi completarea Legii nr.95/2006 privind reforma în domeniul sănătăţii (PlX 877/2006) , respinse de către Senat în şedinţa din 9 noiembrie  2006,  Camera Deputaţilor fiind Cameră decizională.
La întocmirea raportului comun, comisiile au avut în vedere avizele negative ale Comisiei pentru buget, finanţe şi bănci , avizele  negative ale Comisiei juridice pentru disciplină şi imunităţi, avizele favorabile ale Comisiei pentru egalitate de şanse pentru femei şi bărbaţi, avizele favorabile ale Consiliului Legislativ , precum şi punctele de vedere ale Guvernului.
Propunerile legislative au ca obiect de reglementare modificarea şi completarea art.385 din Legea nr.95/2005 privind reforma în domeniul sănătăţii, în sensul modificării dispoziţiilor referitoare la pensionarea medicilor.
În ansamblul lor, propunerile legislative vizează pensionarea medicilor la vârsta de 65 de ani, indiferent de sex, precum şi posibilitatea doctorilor în medicină de a continua activitatea medicală până la vârsta de 70 de ani. Pentru medicii de familie din mediul rural, norma prevede posibilitatea continuării activităţii după împlinirea vârstei de pensionare, la cere, cu avizul Colegiului Medicilor din România şi al ministrului sănătăţii publice.
Având în vedere cele prezentate mai sus, cele două comisii propun Plenului Camerei Deputaţilor spre dezbatere şi respingere propunerile legislative care fac obiectul raportului comun .
2. Propunerile legislative  fac parte din categoria legilor organice , potrivit prevederilor articolului 73 alin.(3) din Constituţia României, republicată.

3. La lucrările şedinţei comune din ziua de 18.04.2007 au participat 33 deputaţi, 2 fiind absenţi motivat. 
Raportul comun al comisiilor a fost adoptat în unanimitate.
4. Propunerile legislative, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, sunt de competenţa decizională a Camerei Deputaţilor.

În urma dezbaterilor, Comisia pentru sănătate şi familie împreună cu Comisia pentru muncă şi protecţie socială propun Plenului Camerei Deputaţilor respingerea propunerii legislative pentru modificarea şi completarea art.385 din Legea nr.95/2006 privind reforma în domeniul sănătăţii (PlX 861/2006), a propunerii legislative pentru modificarea şi completarea Legii nr.95/2006 privind reforma în domeniul sănătăţii (PlX 860/2006), a propunerii legislative pentru modificarea art.385, alin.(1) şi (7) din Legea nr.95/2006 privind reforma în domeniul sănătăţii (PlX 875/2006) şi a propunerii legislative privind modificarea şi completarea Legii nr.95/2006 privind reforma în domeniul sănătăţii (PlX 877/2006) ca fiind rămase fără obiect de reglementare ca urmare a adoptării de către Camera Deputaţilor, în calitate de Cameră decizională, a Legii pentru aprobarea Ordonanţei de urgenţă a Guvernului nr.104/2006 pentru modificarea alin.(3) al art.190 din Legea nr.95/2006 privind reforma în domeniul sănătăţii şi prin care a fost preluată integral problematica cuprinsă de cele 4 propuneri legislative.
                   PREŞEDINTE,                                                PREŞEDINTE,
DEP.ACAD.PROF.DR.MIRCEA IFRIM                 DEP.STELIAN DUŢU

